Obveznik PDV koji je poreski dužnik iz člana 10. stav 2. Zakona iskazuje podatke o prometu koji mu je izvršen, i to: 1) pod rednim brojem 3. - u polju 103, odnosno pod rednim brojem 4. - u polju 104 - iznos obračunatog PDV po osnovu prometa dobara i usluga prethodnog učesnika u prometu - obveznika PDV; 2) pod rednim brojem 8. - u polju 008 iznos naknade iskazan u računu prethodnog učesnika u prometu - obveznika PDV, a u polju 108 iznos obračunatog PDV za promet prethodnog učesnika u prometu - obveznika PDV ako ima pravo na odbitak prethodnog poreza. Ako je poreski dužnik obveznik PDV koji nema pravo na odbitak prethodnog poreza, ne iskazuje podatak o iznosu obračunatog PDV iz stava 1. tačka 2) ovog člana. Ako je za promet dobara ili usluga iz člana 10. stav 2. tačka 3) poreski dužnik lice iz člana 9. stav 1. Zakona koje nije obv eznik PDV, podatke o obračunatom PDV po osnovu tog prometa iskazuje pod rednim brojem 3. - u polju 103.

## Član 17.

Obveznik PDV koji primi avansnu uplatu za promet dobara i usluga iz člana 24. Zakona i promet dobara iz člana 3. Uredbe o izvršavanju Zakona o porezu na dodatu vrednost na teritoriji Autonomne pokrajine Kosovo i Metohija za vreme važenja Rezolucije Saveta bezbednosti OUN broj 1244 ('Službeni glasnik RS', broj 111/13), a koji ne poseduje propisane dokaze za poresko oslobođenje sa pravom na odbitak prethodnog poreza, unosi podatke o iznosu obračunatog PDV pod rednim brojem 3. - u polje 103, odnosno pod rednim brojem 4. - u polje 104. U poreskoj prijavi za poreski period u kojem je obveznik PDV obezbedio propisane dokaze za poresko oslobođenje sa pravom na odbitak prethodnog poreza, pod rednim brojem 1. - u polju 001 iskazuje podatke o iznosu naknade za izvršeni promet dobara sa pravom na odbitak prethodnog poreza, a iznos obračunatog PDV iz polja 103, odnosno 104 smanjuje za iznos obračunatog PDV iz stava 1. ovog člana. Ako iznos obračunatog PDV iz polja 103, odnosno 104 nije dovoljan da bi se izvršilo smanjenje obračunatog PDV iz stava 2. ovo g člana, obveznik PDV u tom slučaju, za iznos PDV za koji nije mogao da izvrši smanjenje, povećava iznos prethodnog poreza pod rednim brojem 8. - u polju 108.

## Član 18.

Obveznik PDV koji vrši smanjenje naknade za promet za koji je propisano poresko oslobođenje u skladu sa Zakonom, odnosno smanjenje poreske osnovice i iznosa obračunatog PDV u skladu sa članom 21. Zakona, pod red. br. 1, 2, 3. i 4. - u poljima 001, 002, 003 i 004 smanjuje iznos naknade, odnosno poreske osnovice za iznos za koji je smanjena naknada, odnosno poreska osnovica, a u polju 103, odnosno 104 smanjuje iznos obračunatog PDV za iznos za koji je smanjen obračunati PDV. Ako iznos obračunatog PDV iz polja 103, odnosno 104 nije dovoljan da bi se izvršilo smanjenje iznosa obračunatog PDV, obveznik PDV pod rednim brojem 8. - u polju 108 povećava iznos PDV koji se može odbiti kao prethodni porez. Obveznik PDV koji vrši povećanje naknade za promet za koji je propisano poresko oslobođenje u skladu sa Zakonom, odnosno povećanje poreske osnovice i iznosa obračunatog PDV u skladu sa članom 21. Zakona, pod red. br. 1, 2, 3. i 4. - u poljima 001, 002, 003 i 004 povećava iznos naknade za iznos za koji je povećana naknada, odnosno poreska osnovica, a u polju 103, odnosno 104 poveć ava iznos obračunatog PDV za iznos za koji je povećan PDV. Ako se smanji, odnosno poveća poreska osnovica i iznos obračunatog PDV za promet za koji je primalac dobara ili usluga poresk i dužnik u skladu sa Zakonom, obveznik PDV koji je izvršio promet dobara ili usluga pod red. br. 3. i 4. - u poljima 003 i 004 smanjuje, odnosno povećava iznos poreske osnovice za iznos za koji je smanjena poreska osnovica, a obveznik PDV koji je poreski dužnik za taj promet pod red. br. 3. i 4. - u poljima 103 i 104 smanjuje, odnosno povećava iznos obračunatog PDV.

## Član 19.